OzLabs/hebrew-wiki-articles huggingface dataset:
Frogger

Frogger (פרוגר) הוא משחק ארקייד שנוצר בשנת 1981 על ידי Konami. גיבורת המשחק היא צפרדע המבקשת לחצות כביש מהיר ונהר גועש. בדרכה, עליה להתחמק מכלי רכב הנוסעים בכביש אשר עלולים לדרוס אותה ולהימנע מלטבוע בנהר או להאכל על ידי התנינים השורצים בו. המשחק, אשר עם שחרורו נאלץ להתמודד עם גאות של משחקי ארקייד פופולרים, כגון "מיס פקמן", ו-"Qix", היה להצלחה אדירה, תחילה ביפן ולאחר מכן בארצות הברית. המשחק היה לראשון בסדרת להיטי ארקייד מבית היוצר של Konami, אך לימים קושר דווקא יותר ל-Sega, אשר הפיצה אותו בארצות הברית.

המשחק היה להצלחה הגדולה הראשונה של Sega, אשר ברבות הימים תהפוך אף היא לענקית משחקי ארקייד ומחשב. במשך שנים ארוכות היה המשחק למשחק הדגל של Konami, ועימו פנתה לשווקים נוספים, כגון קונסולות המשחקים, שם המשיך לצבור פופולריות רבה. החברה המשיכה להוציא למשחק המשכונים וגרסאות חדשות, אשר זכו אף הן לא אחת לפופולריות רבה. גרסאות אלו הביאו את המשחק כמעט לכל פלטפורמה פופולרית בקרב חובבי משחקי המחשב, כלה בהוצאה האחרונה לקונסולת ה-Xbox 360 בשנת 2006.

== תיאור המשחק ==
השחקן מתחיל את המשחק כשלרשותו שלושה ניסיונות לחצות את הכביש והנהר, כאשר דמות הצפרדע ממוקמת בתחתית המסך בעוד שיעד חפצה - בראשו. השחקן צריך לכוון את הצפרדע בין המכשולים השונים הנעים בשורות קבועות מימין לשמאל. מהירות המכשולים משתנה בין שורה לשורה, אך כל המכשולים באותה שורה נעים באותה מהירות, ובכך יכול השחקן לנסות ולצפות מתי יוכל לעבור בין השורות.

המטרה הראשונית של השחקן היא לעבור את הכביש, בו נעים כלי רכב שונים המאיימים לדרוס את בת דמותו הצפרדע. לאחר מכן עליו לדלג בין צבים ובולי עץ כדי לחצות הנהר. גם אלו נעים באורח דומה לזה של המכוניות, אך הפעם על השחקן לעלות על העצמים במקום להימנע מהם. עם זאת, כדי להקשות על השחקן הצבים נוטים לשקוע במים לאחר שניות מעטות ובכך להטביע הצפרדע, והבולים נעים במהירות מחוץ למסך ומביאים לתוצאה דומה. כמו כן, לעיתים מופיע תנין, ואם השחקן יכוון הצפרדע לעברו - היא תאכל והשחקן יאלץ להתחיל מחדש.

המטרה הסופית היא להגיע לגדה הנגדית של הנהר, אך גם כאן נוסף מכשול, שהרי לא מכל נקודה ניתן להגיע לאותה גדה - בליטות ו"מזחים" מסוימים הם היחידים המאפשרים גישה והיה והשחקן החמיץ אחד מהם - הצפרדע טובעת.

== אזכורים תרבותיים ==
בעונה האחרונה של סדרת הטלוויזיה סיינפלד, שודר פרק שנשא את השם "The Frogger". בפרק זה, החברים מבקרים בפיצרייה שעומדת להיסגר, בה בילו כנערים. כשמתברר לג'ורג' שבמכונת פרוגר שמוצבת שם שמו עדיין רשום כבעל התוצאה הטובה ביותר, הוא מחליט לקנות את המכונה, אך סדרה של תקלות מאלצת אותו לחצות עמה את הכביש. סצנת חציית הכביש צולמה מלמעלה, והיא מחקה את מכניקת המשחק של פרוגר, ולוותה בפסקול המזכיר את צלילי המשחק.

== לקריאה נוספת ==
* [http://www.gamespot.com/features/vgs/universal/konami/ ההיסטוריה של Konami], מאתר GameSpot.com
* [http://www.arcade-history.com/index.php?page=detail&id=879 Frogger] באתר Arcade History

== קישורים חיצוניים ==

* [https://web.archive.org/web/20080217023312/http://www.xbox.com/en-US/games/f/froggerlivearcadexbox360/default.htm Frogger ל-Xbox 360], מתוך האתר הרשמי של Konami
* [https://web.archive.org/web/20121030082533/http://www.asteroidsgame.org/frogger.php פרוגר ברשת]
* [http://www.frogger.net אתר המוקדש כולו לפרוגר]
* 

קטגוריה:משחקי מחשב
קטגוריה:משחקי קומודור 64
קטגוריה:משחקי וידאו משנת 1981
קטגוריה:חסרי זנב וקרפדות בדיוניים
קטגוריה:משחקי ארקייד
קטגוריה:משחקי פעולה ממוחשבים
קטגוריה:משחקי וידאו שפותחו ביפן
דורית זילברמן

דורית זילברמן (נולדה ב-2 בדצמבר 1956) היא סופרת, חוקרת ספרות ועורכת דין ישראלית, זוכת פרס היצירה לסופרים עבריים.

==ביוגרפיה==
זילברמן נולדה בחיפה כדורית גינזבורג. אביה היה מאמן וכדורגלן הפועל חיפה, אברהם גינזבורג. היא בעלת תואר דוקטור בספרות מאוניברסיטת בר-אילן משנת 1990. עבודת הדוקטורט שלה הייתה בנושא "האני היהודי החצוי ביצירותיהם של פיליפ רות וא.ב. יהושע: עיון משווה", בהנחיית פרופ' הלל ברזל.

הייתה עורכת כתב העת "מאזניים" של אגודת הסופרים בשנים 1995 עד 1997 וכיום יושבת ראש המערכת. מאז שנת 2015 מכהנת כמ"מ יו"ר אגודת הסופרות והסופרים העברים בישראל.

פרסמה 21 ספרים, בהם רומנים, נובלות וסיפורים קצרים. הסרט "טאהרה" נעשה על פי ספרה "סירוס". בנוסף ערכה ספרים רבים.
כמו כן חיברה עיונים ביצירתה של יונה וולך (שהם עיבוד של עבודת המאסטר שלה), ומאמר בנושא "מיסטיקה והיפנוזה ביצירת עמוס עוז".
בשנת 2001 זכתה בפרס קוגל לספרות.

הייתה נשואה לשחקן והבדרן מנחם זילברמן, ממנו התגרשה בשנת 1998. היא נישאה לו בהיותה בת 20, כשהיא גרושה ואם לבת. לשניים נולדו שני ילדים משותפים. 

בשנת 2001 החלה בלימודי משפטים ומאז סיומם בהצלחה משמשת כעורכת דין ומתמחה בדיני משפחה במשרד עם מישל חדד.

דורית זילברמן זכתה בפרס היצירה מקרן ראש-הממשלה ע"ש לוי אשכול&nbsp;לשנת תשע"ז 2017 ובפרס היצירה לסופרים עבריים (2017).

==ספריה==
* "מתחת לבגדים".
* "שיעור ראשון ברכיבה על סוסים": סיפורים. תל אביב, הוצאת הקיבוץ המאוחד, תשמ"א 1981.
* "אימשל". 1982
* "תחנה מרכזית. תל אביב". הקיבוץ המאוחד, 1983.
* "מדובר בזה ככל הנראה". אילת, הוצאת מנחם זילברמן וספריית מעריב, 1986.
* "העברית היא אשה מתרחצת": 3 פרקים על שירת יונה וולך". תל אביב, י. גולן, 1990.
* "אשה בתוך אשה בתוך אשה בתוך": רומן קצר. תל אביב, תרמיל חדש - משרד הביטחון – ההוצאה לאור, 1991.
* "העברית היא אשה מתרחצת": 6 פרקים על שירת יונה וולך. תל אביב, י. גולן, 1993.
* "סיוט מתוק": סיפורים. תל אביב, ספרית פועלים, 1993.
* "שופט שלי". הוצאת ביתן, 1995.
* "שבע נשים ורצח". ירושלים, כתר, 1997.
* "נוגה, קומי". אור יהודה, הד ארצי, 1999.
* "מכשף השבט": עמוס עוז - היפנוזה ומיסטיקה ביצירותיו. אור יהודה, הד ארצי, 1999.
* "אחושרמוטה אהבה". ביחד עם מישל חדד. תל אביב, מחלקת הפקות, 2000.
* "האם היא בוגדת? האם הוא בוגד? התופעה, הסימנים והפתרונות", ביחד עם מישל חדד, הוצאת מח הפקות 2000, תשס"ב-2002.
* "שער הרחמים". ידיעות ספרים, 2008. גם תורגם לאנגלית.
* "תלוי איך מספרים". ידיעות ספרים, 2016.
* "בלחש". ידיעות ספרים, 2019.
* "הבלדה על דורית ומנחם", ידיעות ספרים, 2022.
* "דיו לבנה דיו שחורה", הוצאת כתב (עורכת שותפה עם שלומית ליר), 2023.

==קישורים חיצוניים==
* 
* 
* 
* 
* 
* 
* 
* 
* 
* 
*

==הערות שוליים==

קטגוריה:סופרות כותבות עברית
קטגוריה:סופרים כותבי עברית
קטגוריה:סופרות ישראליות
קטגוריה:סופרים ישראלים
קטגוריה:זוכות פרס קוגל
קטגוריה:זוכי פרס קוגל
קטגוריה:עורכות דין ישראליות
קטגוריה:עורכי דין ישראלים
קטגוריה:מחברי סיפורים קצרים
קטגוריה:זוכי פרס היצירה לסופרים ומשוררים
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:ישראליות שנולדו ב-1956
קטגוריה:ישראלים שנולדו ב-1956
פיליפ סטארק

פיליפ סטארק על כריכת ספר אודותיו של הוצאת Taschen
[[אופנוע אפריליה Moto 6.5 בעיצובו של סטארק]]
פיליפ סטארק (צרפתית: Philippe Starck; נולד ב-18 בינואר 1949) הוא מעצב תעשייתי צרפתי הפעיל בכל העולם. סטארק עוסק בעיקר בעיצוב מוצרים ביתיים אך תחום עיסוקו כולל גם אדריכלות, עיצוב פנים ואף עיצוב כלי רכב.
==ביוגרפיה==
פיליפ סטארק נולד ב-1949 כבנו של אנדרה סטראק, מהנדס אווירונאוטיקה. מוצא המשפחה מצד האב הוא מחבל אלזס.
סטארק התחנך בבית הספר הקתולי "נוטר דאם דה סנט קרואה" בניי-סור-סן ואחר כך אצל האמן אנרי מלוו בבית הספר קמונדו על שם משפחת קמונדו בפריז ופתח את משרד העיצוב הראשון שלו כבר ב-1968 שהתמחה בעיקר במוצרים מתנפחים. שנה מאוחר יותר ניהל את החברה יחד עם מעצב האופנה האיטלקי פייר קרדין. במהלך שנות ה-70 עסק בעיקר בעיצוב של מוצרים ביתיים זולים יחסית ובעיצוב פנים. הקריירה שלו נסקה בשנות ה-80, בעיקר לאחר שב-1982 עיצב את דירתו הפרטית של נשיא צרפת דאז פרנסואה מיטראן.

סגנונו של סטארק מתאפיין בעיצוב של צורות אורגניות ושילובי חומרים בלתי שגרתיים. אחד המוצרים הידועים ביותר של סטארק הוא מסחטת הלימונים "Juicy Salif" שעיצב ב-1990 שהפכה לאייקון בעיצוב התעשייתי ולפריט אספני.

בישראל, היה סטארק אחראי לעיצוב של מגדלי YOO שנבנו בתל אביב. הוא לא היה אחראי לצד האדריכלי של המגדלים אלא לעיצוב הרעיון הכללי ולשם המותג. פרויקט YOO הוא שמם של כמה מבני מגורים שסטארק עיצב גם במדינות נוספות.

==עבודות ידועות==
*[http://news.bbc.co.uk/2/hi/uk_news/2944140.stm Eurostar]
*[https://web.archive.org/web/20080409140450/http://www.brasseries-kronenbourg.com/_corporate/actualite/dossier_1664_by_starck.htm Kronenbourg 1664 by Starck]
*[https://news.microsoft.com/2004/07/08/qa-performance-art-from-microsoft/ Microsoft optical mouse]
*[https://web.archive.org/web/20080828082905/http://jiahongkong.com/ Jia - the first Philippe Starck-designed boutique hotel in Asia]
*Juicy Salif

==ראו גם==
*מגדלי YOO

== קישורים חיצוניים ==

* 
* 
* 
* 
* 
* 
* 

קטגוריה:מעצבים צרפתים
קטגוריה:מעצבים תעשייתיים
קטגוריה:צרפתים שנולדו ב-1949
רוברט האס

רוברט האס (באנגלית: Robert Haas; נולד ב-1 במרץ 1941) הוא משורר, מתרגם ועורך אמריקאי.

==ביוגרפיה==
רוברט האס נולד למשפחה קתולית בפרוור של סן פרנסיסקו שבקליפורניה. הוא למד בבית ספר קתולי פרטי. אחיו הבכור ואמו הבחינו בכישרונו וסייעו לו רבות בטיפוח כישרון הכתיבה שלו ובפרסום שירתו המוקדמת.

בצעירותו הושפע מפריחת השירה של "דור הביט", מן המשוררים אלן גינסברג, קנת רקסרות' וחבריהם. וכן הושפע מהשירה האסייתית, בעיקר משירת ההייקו היפנית, בשל ריבוי יוצאי אסיה בעירו.

האס סיים תואר ראשון במכללת סנט מרי בקליפורניה וקיבל תואר שני ודוקטורט בלשון האנגלית, באוניברסיטת סטאנפורד, ופגש שם משוררים ויוצרים חשובים שלימים קנו להם שם בשירה האמריקאית, כגון רוברט פינסקי, ג'יימס מקמייקל וג'ון פאק.

בשנת 1967 עבר האס למדינת ניו יורק, והורה שירה, כתיבה יוצרת ואנגלית באוניברסיטת באפלו. לאחר מכן שב לקליפורניה, הצטרף לסגל המורים של אוניברסיטת ברקלי, בה הוא מתגורר ויוצר גם היום. האס הקדיש מזמנו ומכוחו גם לפעילות ציבורית, ובעת שהיה "משורר הקונגרס" לחם על שיפור איכות הסביבה.

רוברט האס פרסם שישה כרכי שירה. כמתרגם התפרסם בעיקר בתרגומיו לשירי צ'סלב מילוש.

==פרסים==
*פרס הספר הלאומי, קטגורית השירה, נובמבר 2007.
*פרס המבקרים, האמריקאי.
* עיטור כבוד על שמו של המשורר ויליאם קרלוס ויליאמס.
רוברט האס זכה בתואר משורר הקונגרס האמריקאי, בשנים 1995 עד 1997.

==יצירתו בתרגום עברי==
* רוברט האס משאלות אנוש: מבחר שירים; מאנגלית: משה דור; אחרית דבר: ברברה גולדברג, תל אביב: קשב לשירה, תשס"ו 2006.

שירים בודדים משלו תורגמו בידי כמה מתרגמים ונדפסו בכתבי עת ספרותיים.

==קישורים חיצוניים==

* [https://web.archive.org/web/20160303183320/http://www.iton77.com/327/haas327.html זר הדס גמיש, שיר], מאנגלית משה דור, עתון 77, גיליון 328-327, ינואר-פברואר 2008
* 

קטגוריה:משוררים אמריקאים
קטגוריה:מתרגמים אמריקאים
קטגוריה:מתרגמים לאנגלית
קטגוריה:בוגרי מכללת סנט מרי בקליפורניהֿ
קטגוריה:בעלי תואר דוקטור מאוניברסיטת סטנפורד
קטגוריה:סגל אוניברסיטת קליפורניה בברקלי
קטגוריה:סגל אוניברסיטת איווה
קטגוריה:עמיתי מקארתור
קטגוריה:זוכי מלגת גוגנהיים
קטגוריה:זוכי פרס פוליצר: שירה
קטגוריה:אמריקאים שנולדו ב-1941
קן מטינגלי

תומאס קנת "קן" מטינגלי השני (באנגלית: Thomas Kenneth "Ken" Mattingly II; 17 במרץ 1936 – 31 באוקטובר 2023) היה אסטרונאוט בתוכנית אפולו ובמעבורת החלל. הוא שימש טייס מודול הפיקוד של אפולו 16, מפקד המעבורת במשימה STS-4 ומפקד המעבורת במשימה STS-51C.

==ביוגרפיה ==
נולד בשיקגו, אילינוי. היה בעל תואר בוגר במדעים בהנדסה אווירונאוטית מאוניברסיטת אובורן, 1958.

מטינגלי החל את הקריירה הצבאית שלו כסג"ם בצי האמריקאי בשנת 1958, וקיבל את כנפי הטיסה שלו בשנת 1960. בין 1960 ל־1963 הוא הוצב בטייסת VA-35 והטיס מטוסי A-1H סקייריידר מעל נושאת המטוסים USS Saratoga. ביולי 1963 הועבר לטייסת VAH-11 על נושאת המטוסים USS Franklin D. Roosevelt, שם הטיס מטוסי A-3 סקייווריור במשך שנתיים. בתפקידו האחרון היה תלמיד בבית הספר לטייסי מחקר אירוספייס של חיל האוויר האמריקאי.

===שירות בנאס"א===
היה אחד מ-19 האסטרונאוטים שנבחרו באפריל 1966.

היה בצוות התמיכה של האסטרונאוטים במשימות אפולו 8 ואפולו 11, והיה נציג האסטרונאוטים בפיתוח חליפת החלל ומנשא הגב. היה מיועד להיות טייס מודול הפיקוד של אפולו 13, אך הוחלף על ידי ג'ק סוויגרט 72 שעות לפני השיגור, מאחר שנחשף למחלת האדמת ולא היה מחוסן.

ב־16 באפריל 1972 שוגר עם ג'ון יאנג וצ'ארלי דיוק למשימת אפולו 16. במהלך משימה זו נחתו דיוק ויאנג על פני הירח, בעוד מטינגלי נשאר במודול הפיקוד במסלול סביב הירח, וביצע תצפיות, צילומים ומדידות כימיות של פני הירח.

בין ינואר 1973 למרץ 1978 שימש כראש תמיכת תוכנית המעבורת במשרד האסטרונאוטים. לאחר מכן מונה לעוזר טכני לענייני טיסות ניסוי למנהל תוכנית הניסוי לטיסות במסלול. בין דצמבר 1979 לאפריל 1981 שימש כראש קבוצת ההמראה והחדירה לאטמוספירה במשרד האסטרונאוטים. לאחר מכן היה מפקד גיבוי של STS-2 ו־STS-3.

ב־27 ביוני 1982 שוגר כמפקד המעבורת במשימה STS-4, טיסת הניסוי הרביעית והאחרונה של מעבורת החלל קולומביה, יחד עם הטייס הנרי הרטספילד. בנוסף לבדיקות השפעות החום על המעבורת ומאפיינים נוספים, ביצעו מספר ניסויים מדעיים. המעבורת נחתה בבסיס חיל האוויר אדוארדס ב־4 ביולי.

בין יוני 1983 למאי 1984 היה ראש קבוצת התמיכה של מחלקת ההגנה במשרד האסטרונאוטים.

ב־24 בינואר 1985 שוגר כמפקד המעבורת במשימה STS-51-C, שהייתה המשימה הראשונה של מחלקת ההגנה. המעבורת הניחה במסלול מטען של מחלקת ההגנה שכלל רכב שלב עליון אינרציאלי. המעבורת נחתה ב־27 בינואר.

בסך הכול צבר מטינגלי 504 שעות בחלל, מתוכן שעה ו־13 דקות של פעילות חוץ רכבית במהלך אפולו 16. מטינגלי התפטר מנאס"א ב־1985. הגיע לדרגת אדמירל משנה (rear admiral) בצי.

===לאחר סיום העבודה בנאס"א===
לאחר סיום עבודתו בנאס"א, מונה למנהל השימוש וההפעלה של משרד תחנת החלל של גראמן. היה ראש תוכנית "אטלס" בג'נרל דיינמיקס. תפקידו הבא היה סגן נשיא לוקהיד מרטין ומנהל תוכנית X-33.

בספטמבר 1999 מונה ליו"ר יוניברסל ספייס נטוורק.

נפטר ב-31 באוקטובר 2023.

== תארים ועיטורים ==
* מדליית השירות המצוין של הצי
* כנפי אסטרונאוט של הצי
* מדליית השירות המצוין של מחלקת ההגנה, 1982
* אות השירות הראוי לציון של נאס"א (פעמיים)
ועוד אותות ועיטורים מארגונים לא ממשלתיים אחרים.

== קישורים חיצוניים ==

* 

==הערות שוליים==

קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:תוכנית אפולו
קטגוריה:אנשי צוות מעבורות החלל
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין של הצי
קטגוריה:בוגרי אוניברסיטת אובורן
קטגוריה:שיקגו: אישים
קטגוריה:אמריקאים שנולדו ב-1936
קטגוריה:אמריקאים שנפטרו ב-2023
מבצע ארז

מבצע ארז היה מבצע צבאי של חטיבת גולני במלחמת העצמאות לכיבוש כפרים ברכס הגלבוע ובפתח ואדי עארה, כהכנה לקראת המבצע לכיבוש ג'נין (מבצע יצחק).
[[משוריין של צבא ההצלה ועליו סמל צבא ההצלה: פגיון נעוץ במגן דוד]]
==רקע==
חטיבת 'גולני', אשר הייתה עסוקה מאז אמצע חודש מאי 1948 בעצירת הפלישה הסורית בעמק הירדן, והפלישה העיראקית בחזית קיבוץ גשר-כוכב הירדן, נתפנתה בסוף מאי למשימות התקפיות.

הכפר זרעין חלש על עמק יזרעאל. תושבי הכפר פונו ובמקומם ישבו חיילים מצבא ההצלה של פאוזי אל קאוקג'י. הם צלפו על העובדים בשדות ועל התנועה בכביש עפולה-בית שאן. ב-20 באפריל 1948 נכשל כוח של הפלמ"ח מחטיבת יפתח בניסיון לכבוש את הכפר.
==מהלך המבצע==
בליל 28/29 במאי 1948 נכבש הכפר זרעין על ידי גדוד 14 של חטיבת 'גולני' בקרב קל יחסית, בתי הכפר פוצצו. על מקום הכפר נמצא כיום קיבוץ יזרעאל.

בלילה הבא הוסיפו כוחות גולני וכבשו את הכפרים נוריס ואלמזאר (אזור גן נר בימינו) בפסגת הגלבוע. החלה בריחה מהכפרים ערבונה וסנדלה והם נכבשו ללא קרב.

בגזרה המערבית של המבצע כבש גדוד 14 בליל 30/29 במאי 1948, לאחר קרב קשה, את תל מגידו, הכפר אללג'ון (כיום קיבוץ מגידו) ומשטרת לג'ון (כיום כלא מגידו) והקנו שליטה על הפתח הצפון מזרחי של ואדי עארה.
==שלב הפתיחה של מבצע 'יצחק'==
ב-1 ביוני המשיכו כוחות 'גולני', זו הפעם גדוד 13, וכבשו את עראנה, ג'למה ומוקיבלה. כיבוש שלושה כפרים אחרונים אלה נכלל כבר במבצע יצחק.

==אחרית דבר==
הישגי מבצע ארז איפשרו את השלב הבא של התקפת ג'נין במבצע יצחק. מבצע אחרון זה לא עלה יפה, וג'נין נותרה בידי הערבים. אולם הישגיו הקרקעיים של מבצע ארז השתמרו.

==לקריאה נוספת==
* בנימין עציוני (עורך), "אילן ושלח - דרך הקרבות של חטיבת גולני", הוצאת מערכות, 1950. 

ארז
ארז
ארז
ארז
ארז, מבצע
קטגוריה:ארז בתרבות
חומר מרוכב

[[K2 פנתר שחור. לטנק שריון מרוכב שהוא שריון העשוי מחומרים מרוכבים, המגדיל את הגנת הטנק]]
חומר מרוכב הוא חומר גלם העשוי מכמה חומרים שונים בעלי תפקידים ייעודיים המסודרים במבנה מסוים, המעניק לחומר המרוכב תכונות רצויות. לחומרים המרכיבים את החומר המרוכב תכונות פיזיקליות או כימיות שונות באופן משמעותי, שהשילוב ביניהן יוצר חומר עם התכונות המבוקשות. החומרים השונים נשארים מופרדים גם לאחר יצירת החומר המרוכב וניתן להבדיל ביניהם במוצר המוגמר גם ללא מיקרוסקופ.
== סוגים ==
קיימים ארבעה סוגים של חומרים מרוכבים:
* חומר סיבי המחוזק במטריצת מילוי.
* חומר מבנה כריך - מעטפת קשיחה ומילוי רך.
* חומר תאי.
* חומר רב פאזי - החדרת זיהומים לתוך חומר אחר.

== תכונות ==
היתרון המרכזי של החומרים המרוכבים הוא יחס קשיחות למשקל גבוה ועמידות טובה בטמפרטורה גבוהה. החומר המרוכב הוא היחיד שבו ניתנת אפשרות לתכנן, לקבוע את תכונות החומר.

בעיה נפוצה בחומרים מרוכבים היא שבגלל הפיזור של הסיבים בתור החומר לכל הכיוונים, ביצירת פגם מקומי יכולה להיות השפעה על תכונות החומר כולו. בהכנסת קדח לחומר, נוצרת משיכה של הסיבים וקטיעתם באזור הקדח, דבר שיכול ליצור נזק סביבתי רחב היקף. לדוגמה, מקדח בקוטר 1 מ"מ עלול להתקבל נזק לטווח של חצי מטר.

בחומר מרוכב רואים התקדמות סדקים לא ישרה (כמו במתכות) אלא אם כן זו קורוזיית מאמצים. נוצר נזק נפחי, בו הסדק מתפתח ונע לכל השכבות לכל הכיוונים. כיווני ההתקדמות תלויים בחוזק השכבות.

חומר מרוכב יכול להיכשל גם במימד המיקרוסקופי וגם המאקרוסקופי. כשל דחיסה וכשל מתיחה יכולים להיווצר ברמה המקרוסקופית כמו בחומרים הומוגניים, וברמה המיקרוסקופית עקב כשל של הסיבים המרכיבים את החומר.

== שימושים ==
השימוש הנפוץ ביותר בחומרים מרוכבים הוא כפולימר אשר בתוכו ספוגים סיבים.
דוגמה לחומר מרוכב היא בטון.

== FRP ==
חומרי פלסטיק/פולימר מחוזקים (FRP ראשי תיבות של Fibre-reinforced plastic) הם חומרים מרוכבים, העשויים ממטריצת פולימר מחוזק עם סיבים. הסיבים עשויים בדרך כלל מפיברגלס, או פחמן ואילו הפולימר הוא בדרך כלל אפוקסי, פוליאסטר תרמוסטי, וינילסטר, פוליסולפון או פלסטיק אחר. חומרי פלסטיק מחוזקים נפוצים בתעשיית הבנייה, חלל, רכב וימאות.

ב- FRP משתמשים ל:
*חיזוק מבנים - ניתן ליישם FRP על מנת לחזק את הקורות והעמודים במבנים. ניתן להגדיל את הכוח של חלקי מבנה אלו גם אחרי שנפגעו קשות בשל תנאי העמסה. 
*חיזוק קורות, קיימות שתי טכניקות מקובלות: הראשונה היא להדביק לוחות FRP לתחתית הקורה (בדרך כלל באזור המתיחה). ההדבקה מגדילה את כוחה של הקורה, הקשיחות וההתנגדות למתיחה, שכן ההתנגדות של הלוחות תתחזק בתוספת כוח מתיחה של FRP. השיטה השנייה עוטפת את הקורה בצורת U ברצועות FRP וכתוצאה מכך נוצרת התנגדות גזירה גבוה יותר.
*חיזוק עמודים - עמודים בבניין יכול להיות עטופים עם FRP להשגת חוזק גבוה. השיטה פועלת על ידי ריסון ההתפשטות לרוחב העמודה.

==ראו גם==
* הנדסת חומרים
* מכניקת השבר

==קישורים חיצוניים==

<br />
* 
* 

קטגוריה:חומרים מרוכבים
קטגוריה:הנדסת חומרים
רוברט פינסקי

רוברט פינסקי (באנגלית: Robert Pinsky; נולד ב-20 באוקטובר 1940) הוא משורר, סופר, מבקר, מתרגם ועורך יהודי-אמריקאי.

== ביוגרפיה ==
רוברט פינסקי נולד בניו ג'רזי למשפחה יהודית אורתודוקסית ובילדותו למד מעט יהדות ועברית בבתי ספר יהודיים. למד לתואר ראשון באוניברסיטת ראטגרס ולתואר שני ושלישי באוניברסיטת סטנפורד. בעת לימודיו בסטנפורד התיידד עם המשוררים רוברט האס, ג'ון מתיאס, ואייבור וינטרס. לימים תרגם יחד עם רוברט האס את שירתו של המשורר הפולני הגדול צ'סלב מילוש. פינסקי לימד כתיבה יוצרת באוניברסיטת בוסטון והיה עורך מדור השירה במגזין "Slate".

פינסקי היה מראשוני המשוררים האמריקאים שהכירו בכוח העצום של האינטרנט לקידום השירה. הוא יזם והשתתף בכמה מיזמי רשת, אמריקאים וכלל עולמיים, לקידום השירה כשליחה לעולם טוב יותר. הוא חבר האקדמיה האמריקנית לאמנויות ולספרות והאקדמיה האמריקאית לאמנויות ולמדעים.

רוברט פינסקי פרסם 20 ספרים שזכו להכרה נרחבת, כיבודים רבים והערכה. לעברית לא תורגם עד כה אף אחד מספריו. שירים בודדים משלו תורגמו בידי כמה מתרגמים, ביניהם יהונתן גפן וחוה פנחס-כהן, ונדפסו בכתבי עת ספרותיים ובאנתולוגיות. בשנים 2013 ו-2015 היה אורח כבוד בכנס כיסופים בירושלים.

==פרסים וציונים שזכה בהם על כתיבתו==
* מלגת גוגנהיים (1980)
* עיטור האקדמיה האמריקאית לשירה
* פרס התרגום ע"ש הרולד מורטון לנדון (על תרגום "התופת" של דנטה אליגיירי (1995)
* עיטור על שמו של המשורר ויליאם קרלוס ויליאמס
* רוברט פינסקי נתמנה ל"משורר הקונגרס" (המשורר הלאומי ה-39) האמריקאי, וכיהן בתפקיד בין שנת 1997 ושנת 2000.

==קישורים חיצוניים==

* 
* [http://www.ibiblio.org/ipa/pinsky.php/ Robert Pinsky@Internet Poetry Archive] 
* 
* פרידה מחוה פנחס־כהן | [https://maala.co.il/דברי-פרידה/ הספד], באתר "[https://maala.co.il/ מעלה]", דצמבר 2022.

קטגוריה:משוררים אמריקאים
קטגוריה:משוררים יהודים
קטגוריה:מתרגמים לאנגלית
קטגוריה:מתרגמים אמריקאים
קטגוריה:עורכים ספרותיים יהודים
קטגוריה:סופרים יהודים אמריקאים
קטגוריה:מבקרי ספרות יהודים
קטגוריה:מבקרי ספרות אמריקאים
קטגוריה:סגל אוניברסיטת דיוק
קטגוריה:סגל מכללת ולסלי
קטגוריה:זוכי מלגת גוגנהיים
קטגוריה:בוגרי אוניברסיטת ראטגרס
קטגוריה:בעלי תואר דוקטור מאוניברסיטת סטנפורד
קטגוריה:אמריקאים שנולדו ב-1940
מוחמד אל-אדריסי

מוחמד אל-אדריסי (בערבית: محمد الإدريسي; תעתיק מדויק: מחמד אלאדריסי; 1100 לערך – 1165 או 1166) היה קרטוגרף, גאוגרף ונוסע ערבי תושב סיציליה בחצרו של רוג'רו השני, מלך סיציליה.

==ביוגרפיה==
אל-אדריסי נולד בסאוטה שבצפון אפריקה (כיום טריטוריה של ספרד), שהייתה תחת שלטון מוסלמי, למשפחה של צאצאי מוחמד. התחנך בקורדובה ולאחר מכן בפלרמו.

לבקשת המלך רוג'רו השני, בשנת 1154 ערך אל-אדריסי מפה של העולם הידועה בשם , אשר עותקים וגרסאות שלה שימשו במשך מאות שנים ימאים, כולל את כריסטופר קולומבוס.

למפת העולם הדו־ממדית שהכין, חיבר אל-אדריסי נספח מבאר בשם "נזהת אל-משתאק" ("עונג המתאווה על דבר חציית האופקים"; בלטינית גם: Opus Geographicum). הנספח כולל פרק על ארץ ישראל, המתאפיין בין היתר בהקפדה על ציון מרחקים בין המקומות. תיאור ירושלים שבו מתאפיין באדישות לכיבוש הצלבני.

תוכנה גאוגרפית של מעבדות קלארק בארצות הברית נקראת על שמו של אל-אדריסי.

במילון התרופות אותו חיבר ישנם שקיעים של מסורת לשון עברית לה יש זיקה למסורת הערבית של הרס"ג ושל אסכולת פרשני ספרד הקדמונים.

==ראו גם==
*אל-בכרי

==לקריאה נוספת==
* יוסף דרורי, "משכיל מוסלמי מתאר את ארץ־ישראל הפרנקית", בתוך: ב"ז קדר (עורך), הצלבנים בממלכתם, מחקרים בתולדות ארץ־ישראל 1099–1291, הוצאת יד יצחק בן־צבי, ירושלים, 1987, עמ' 120–131.

==קישורים חיצוניים==

* 
== הערות שוליים ==

קטגוריה:קרטוגרפים
קטגוריה:מגלי ארצות ערבים
בלונדי (להקה)

בלונדי (באנגלית: Blondie) היא להקת רוק אמריקאית שעיקר פרסומה היה בבריטניה בסוף שנות ה-70 ובתחילת שנות ה-80.

== היסטוריה ==
להקת בלונדי הייתה בין להקות הגל החדש הראשונות בארצות הברית והיא יצרה סגנון מוזיקה חדש, שאלמנטים שלו מצויים בשני האלבומים הראשונים שלהם. למרות שלהקת בלונדי זכתה להצלחה באוסטרליה ובריטניה, הייתה בלונדי להקה בלתי מוכרת בארצות הברית עד שיצא לאור אלבומה השלישי, Parallel Lines, בשנת 1978. במשך שלוש השנים הבאות, הלהקה הוציאה לאור סינגלים שזכו להצלחה והיו מבוססים על מוזיקה אלקטרונית ומיקסים ועל שילוב אלמנטים של דיסקו, ריקוד, היפ הופ ורגאיי.

ב-29 בינואר 1980, הלהקה הוציאה את הסינגל "Call Me".

הפרסום לה זכתה סולנית הלהקה, דבי הארי (הבלונדינית שעל שמה הלהקה), האפיל על חברי להקה אחרים וגרם למתיחות בתוך החבורה. בעקבות אלבום חדש שכשל מסחרית ("The Hunter"), ואבחון פוטנציאל למחלה סופנית אצל חבר הלהקה כריס שטיין, התפרקה הלהקה בשנת 1982. המוניטין של חברי הלהקה גדל בעקבות ההחלטה להתאחד מחדש בשנת 1998, ולאחר מכן החליטה הלהקה לחדש סינגלים מצליחים בבריטניה במשך אותה שנה. הלהקה סיירה והופיעה ברחבי העולם במשך השנים, ונכנסה להיכל התהילה של הרוקנרול ב-2006.

בחודש יוני 2008, יצאה הלהקה לסיבוב הופעות עולמי לרגל 30 שנים ליציאת האלבום השלישי והמצליח Parallel Lines. את סיבוב ההופעות באירופה התחילו בלונדי בישראל, בהופעה שהתקיימה באמפיתיאטרון שבפארק רעננה, ב-3 ביולי 2008.

== דיסקוגרפיה ==
=== אלבומי אולפן ===
* 1976: Blondie
* 1978: Plastic Letters
* 1978: Parallel Lines
* 1979: Eat to the Beat
* 1980: Autoamerican
* 1982: The Hunter
* 1999: No Exit
* 2003: The Curse of Blondie
* 2011: Panic of Girls
* 2014: Ghosts of Download
* 2017: Pollinator

==קישורים חיצוניים==

* 

* [https://web.archive.org/web/20050227162802/http://www.mooma.com/Biography.asp?ArtistId=164 ביוגרפיה מלאה בעברית], באתר Mooma (בארכיון האינטרנט, ארכוב משנת 2005)
* [https://www.radio69fm.com/blondie בלונדי] במוסיכיפדיה של רדיו מוסיכיף 69FM
* 

== הערות שוליים ==

קטגוריה:ניו יורק: אישים
קטגוריה:חברי היכל התהילה של הרוק אנד רול
קטגוריה:להקות רוק אמריקאיות
קטגוריה:אמני אפיק רקורדס
קטגוריה:להקות גל חדש
קטגוריה:להקות שהוקמו בשנת 1974
ג'יימי ארנולד

ג'יימי ארנולד (באנגלית Jamie Arnold נולד ב-10 במרץ 1975, בדטרויט, ארצות הברית) הוא כדורסלן עבר אמריקאי המחזיק באזרחות ישראלית, ששיחק בעמדת הפאוור פורוורד.

==ביוגרפיה==

כבוגר מכללת וויצ'יטה סטייט, ארנולד החל את הקריירה האירופית שלו בבלגיה.
לראשונה נחת ג'יימי בישראל בשנת 1998 כשחקן הפועל גליל עליון שם שיחק עונה אחת.
ארנולד המשיך עם הגליל לעונה שנייה אולם פציעה קשה גרמה לקבוצה להתיר את חוזהו והוא שב לאחר זמן קצר לאירופה ושיחק בצרפת ובקפריסין. לאחר מכן הגיע לקבוצת נובו מסטו מסלובניה (שם אימן אותו מאמנו במכבי תל אביב, נבן ספאחיה) אותה הוביל לגמר גביע יול"ב, בו הפסידה הקבוצה לפאמסה ולנסיה.

לאחר מכן שיחק שנתיים בספרד בחובנטוד בדאלונה והצטרף בעונת 2005/6 למכבי תל אביב לשנתיים. במכבי זכה ארנולד בגביע ושתי אליפויות, כשהשנייה הוכרעה על ידי סל שנקלע על ידו שתי שניות לסיום הגמר. בעונת 2007/08 חתם בדינמו מוסקבה האזורית, אך בהמשך התיר את חוזהו וחתם בהפועל ירושלים. בתחילת העונה הציג יכולת מצוינת, הושבת לתקופה מסוימת עקב פציעה, וחזר בפברואר 2008 כדי להוביל את קבוצתו לזכייה שנייה ברציפות בגביע המדינה בכדורסל, תוך שהוא קולע בגמר 29 נקודות. לאחר שהפועל ירושלים סיימה את העונה במקום השישי ולא העפילה לפיינל פור, עזב ארנולד את הקבוצה וחתם בוירטוס בולוניה האיטלקית.
לאחר הקדנציה בווירטוס בולוניה, עבר ארנולד לקבוצת פריסטרי אתונה מהליגה היוונית לעונה אחת (2009/10). בעונה שלאחר מכן שיחק משחק בודד באולימפיה מילאנו. בעונת 2010/11 שיחק ארנולד בהפועל חולון מישראל.

ארנולד קיבל אזרחות ישראלית ב-2006, ומתוקף זכות האזרחות שיחק בנבחרת ישראל. ערך את הבכורה בנבחרת בספטמבר 2006 במסגרת מוקדמות אליפות אירופה 2007.

==קישורים חיצוניים==

* [https://basket.co.il/player.asp?PlayerId=8240 פרופיל השחקן], אתר המנהלת
* 

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני הפועל גליל עליון
קטגוריה:כדורסלני מכבי תל אביב
קטגוריה:כדורסלני הפועל ירושלים
קטגוריה:כדורסלני וירטוס בולוניה
קטגוריה:כדורסלני פריסטרי אתונה
קטגוריה:כדורסלני חובנטוד בדאלונה
קטגוריה:כדורסלני אוניברסיטת המדינה של ויצ'יטה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני קרקה נובו מסטו
קטגוריה:דטרויט: כדורסלנים
קטגוריה:מישיגן: כדורסלנים
קטגוריה:כדורסלנים ישראלים בבלגיה
קטגוריה:כדורסלנים ישראלים בצרפת
קטגוריה:כדורסלנים ישראלים בקפריסין
קטגוריה:כדורסלנים ישראלים בסלובניה
קטגוריה:כדורסלנים ישראלים בספרד
קטגוריה:כדורסלנים ישראלים באיטליה
קטגוריה:כדורסלנים ישראלים ביוון
קטגוריה:אמריקאים שנולדו ב-1975
קטגוריה:ישראלים שנולדו ב-1975
אלכסנדר השביעי

אלכסנדר השביעי (בלטינית: Alexander VII; 13 בפברואר 1599 – 22 במאי 1667; נולד בשם פאביו קיגי), אפיפיור מ-7 באפריל 1655 ועד מותו.
אלכסנדר השביעי בפרוטומה מאת [[דומניקו גווידי במוזיאון בודה]]

== ביוגרפיה ==
אלכסנדר השביעי נולד ב-13 בפברואר 1599 בשם פאביו קייגי בעיר סיינה שבאיטליה למשפחת בנקאים. הוא היה בן אחיינו של האפיפיור פאולוס החמישי. קיגי קיבל את חינוכו על ידי מורה פרטי והוסמך על ידי האוניברסיטה של סיינה כדוקטור לפילוסופיה, משפטים ותאולוגיה. ב-1627 החל בקריירה שלו כסגנו של שליח האפיפיור בעיר פרארה שבצפון איטליה. אחר כך נתמנה בהמלצת הקרדינלים לאינקוויזיטור של מלטה ולשגרירו של האפיפיור בעיר קלן שבגרמניה. האפיפיור אינוקנטיוס העשירי קרא לו לשוב לרומא ומינה אותו למזכיר מדינת האפיפיור. ב-1655, משנפטר אינוקנטיוס העשירי, פאביו קיגי היה המועמד המועדף לרשתו ונבחר לאפיפיור בשם אלכסנדר השביעי.

בתפקידו כאפיפיור פרסם בולה (מכתב פומבי בעל תוקף של צו) שבו חזר על התנגדותה הנחרצת של הכנסייה למודל ההליוצנטרי, שלפיו מרכז היקום אינו כדור הארץ אלא השמש. כמו רבים מקודמיו עשה שימוש בנפוטיזם (מינוי קרובי משפחה לתפקידים חשובים). על אף שבשנתו הראשונה כאפיפיור אסר על קרוביו לבקר ברומא, ב-1656, בכינוס מועצת הקרדינלים הודיע כי אחיו ואחייניו יבואו לעזור לו במילוי תפקידיו. ניהול ענייני הכנסייה נמסר בעיקר לקרוביו, והוא העניק להם משרות שהיו כרוכות בהכנסות גדולות מרכוש הכנסייה. אלכסנדר השביעי עסק גם בכתיבת שירה בשפה הלטינית, וקובץ שיריו הופיע בפריז ב-1656. בתחום האדריכלות הוא עודד את הרחבת רחובותיה של רומא, והיה פטרונו של האמן הנודע ג'ובאני לורנצו ברניני, שאותו העסיק בעבודות אמנות ובעיקר בהקמת אכסדרת העמודים בכיכר פטרוס הקדוש.

אלכסנדר השביעי היה גם פטרונה של כריסטינה מלכת שוודיה לשעבר, שהגיעה לרומא ב-19 בדצמבר 1655 ונתקבלה בכבוד מלכים על ידי האפיפיור, שבטקס רשמי שהתקיים בחג המולד של אותה שנה אישר את קבלתה לחיק הכנסייה הקתולית. יחסיו עם צרפת לא היו במיטבם בשל יריבות אישית עם הקרדינל מזראן, יועצו הראשי של המלך לואי הארבעה עשר, שהגן על מעמדה הבלתי תלוי של הכנסייה הקתולית בצרפת נגד סמכותו של האפיפיור ברומא. אלכסנדר השביעי תמך בספרד במאבקה נגד צרפת על ההגמוניה באירופה, והכיר בתביעותיה של ספרד נגד פורטוגל, שנפרדה מספרד ב-1640 והכריזה על עצמאותה.

אלכסנדר השביעי תמך בישועים בכל מפעליהם. כאשר ונציה ביקשה את עזרתו נגד הטורקים באי כרתים, הוא התנה זאת בכך שהישועים יורשו לשוב לוונציה, שממנה גורשו חמישים שנה לפני כן. הוא צידד בישועים במאבקם נגד תורתו של התאולוג הקתולי קורנליוס יאנסן ההולנדי, שהיו לו מצדדים רבים בצרפת ובהם הפילוסוף בלז פסקל. ב-16 באוקטובר 1656 הוא פרסם בולה שלפיה חמישה העיקרים של יאנסן כרוכים בכפירה, ודרש מן הכמרים הצרפתים לחתום על מסמך שבו הם מבטיחים לעקור מן השורש את היאנסניזם.

אלכסנדר השביעי נפטר ברומא ב-1667, וברניני הקים לזכרו מצבת קבר מפוארת. אחרי מותו נבחר לאפיפיור קלמנס התשיעי.

== קישורים חיצוניים ==

* [http://www.newadvent.org/cathen/01128b.htm אלכסנדר השביעי] - באנציקלופדיה הקתולית
* 
* 

קטגוריה:אפיפיורים איטלקים
קטגוריה:אישים הקבורים בבזיליקת פטרוס הקדוש
קטגוריה:נונציו (שגרירים אפיפיוריים)
קטגוריה:בוגרי אוניברסיטת סיינה
קטגוריה:אפיפיורים במאה ה-17
קטגוריה:ילידי 1599
קטגוריה:נפטרים ב-1667
לינץ

לינץ (בגרמנית: Linz) היא עיר באוסטריה על גדות הדנובה, בירת אוסטריה עילית והעיר השלישית בגודלה באוסטריה מבחינת מספר האוכלוסין, לאחר וינה וגראץ. העיר משתרעת על 96 קמ"ר, אוכלוסייתה מונה 198,181 תושבים (2015) ובמטרופולין פרבריה 758,220 תושבים (2012).

בתחומי העיר נשפך נהר הטראון אל הדנובה.

==היסטוריה==
לינץ הוקמה על ידי הרומאים ונקראה על ידם "לניטה", כשבמקום היה יישוב קלטי קטן בשם "לנטוס".

העיר הייתה מחוז ומושב הממשלה המקומית של האימפריה הרומית הקדושה, ובמקביל גם מרכז סחר שחיבר בין שתי גדות הדנובה; בין פולין וצ'כיה לבלקן ולאיטליה. היותה של העיר מקום מושבו של קיסר האימפריה ההבסבורגי פרידריך השלישי באחרית ימיו, הפכה אותה לתקופה קצרה לעיר החשובה ביותר באימפריה, עד שהפסידה את מעמדה לווינה ולפראג עם מות הקיסר בשנת 1493. תושב מפורסם של העיר הוא יוהאנס קפלר, שניסח את אחד מחוקיו בעיר.

במהלך השנים 1862–1924 נבנתה במרכז העיר "הקתדרלה החדשה", שהיא הגדולה ביותר באוסטריה, ויכולה להכיל כ-20 אלף בני אדם.

=== בתקופה הנאצית ===
העיר נעשתה אזור תעשייתי חשוב במהלך מלחמת העולם השנייה ולאחריה, וייצרה כימיקלים ופלדה לצבא הנאצי. מפעלים רבים פורקו בצ'כוסלובקיה שנכבשה על ידי הנאצים זמן קצר לפני כן והועברו ללינץ.

לאדולף היטלר, שנולד בקרבת העיר, היו תוכניות אדריכליות נרחבות לעיר, והוא תכנן להפוך אותה למרכז התרבות הראשי של הרייך השלישי וזאת כחלק מפרויקט ערי הפיהרר. היטלר תכנן להפוך את לינץ לבודפשט הגרמנית. העיר הייתה אמורה להתרחב בסדר גודל שהיה אמור להיות פי 3 מגודלה באותם ימים<ref name="BBC"></ref>. כל הפרויקט היה צפוי להיות מושלם עד 1955.

היטלר תכנן להקים בלינץ בית מלון על שמו שיפעל על פי עקרון ה"כוח באמצעות שמחה", בנייני פאר בשני צדדי הדנובה, בניין עירייה חדש, אצטדיון, מצפה כוכבים, אוניברסיטה טכנולוגית, מרכז קהילתי, מאוזוליאום לזכר הוריו, תיאטרון גדול, ספרייה, מוזיאון נשק, בית תערוכות, גשר תלוי שיחבר בין צדדי הדנובה, בית אופרה וספרייה שתכיל למעלה מ-250,000 ספרים, אנדרטה לכבוד "שחרור אוסטריה ב-1938" (האנשלוס) ואנדרטת נוספת לזכרו של אנטון ברוקנר. שלושה מבנים מרכזיים בפרויקט שהיו צפויים לקום היו: "מוזיאון הפיהרר" שהיה אמור להיות המוזיאון הגדול ביותר באירופה, מעונו האישי של היטלר (שבו לאחר המלחמה תכנן לבלות את שאריו חייו) וכן אולם גדול לצורכי המפלגה הנאצית שיתחבר למגדל פעמונים אשר בתוכו תוקם אחוזת הקבר של היטלר.

=== לאחר מלחמת העולם השנייה ===
לאחר המלחמה, היה נהר הדנובה שעובר בעיר, הגבול בין הכיבוש האמריקאי לכיבוש הרוסי.

בלינץ-בינדרמיכל, פרבר של לינץ, היה אתר מחנה עקורים יהודים באזור הכיבוש האמריקאי. את מחנה העקורים ניהל הג'וינט בשיתוף עם ועדה מקומית יהודית. <ref></ref>

==ערים תאומות==
לינץ היא עיר תאומה של הערים:

==גלריית תמונות==
<gallery>
תמונה:Linz_Taubenmarkt_Nov06.JPG|כיכר טאובנמרקט (שוק היונים)
תמונה:Neuer Dom Linz.jpg|קתדרלה חדשה
תמונה:DonauNacht.jpg|הדנובה בלילה עם גשר ניבלונגים והמוזיאון לאמנות
תמונה:LinzDonaulaende.jpg|חוף הדנובה
תמונה:Botanischer garten panorama mittel.jpg|גן בוטני
תמונה:GartenlaubeEhemHatschekVilla01.jpg|סוכת גן ב"Haschek Villa"
</gallery>

==קישורים חיצוניים==

* 

* [http://www.linz.at/zahlen/010%5FStadtgebiet מידע אודות לינץ] 
* [http://www.lametayel.co.il/לינץ לינץ באתר "למטייל"]
* 
* 

== הערות שוליים ==

*
קטגוריה:אוסטריה עילית: מחוזות
קטגוריה:אוסטריה עילית: ערים
סוחמאתא

סוחמאתא (בערבית: سحماتا, שמשמעותו בשפה הסורית: אור וזריחה) הוא אתר ארכאולוגי בגליל העליון המתוארך לתקופה הכנענית והביזנטית.<ref></ref> הוא מוכר היום בשם סוחמתא, למרות שעל פי הממצאים בכנסייה במקום, הוא נקרא Kh. ed Duweir, על גביו הוקם כפר ערבי שתושביו נמלטו ממנו במהלך מלחמת העצמאות. על אדמות הכפר יושבים היום היישובים חוסן וצוריאל, שכונותיה המזרחיות של העיר מעלות, ואגם מונפורט המלאכותי הנמצא למרגלות העיר.

==היסטוריה==
שרידי הכנסייה בסוחמתא 
האזור בו שכן סוחמאתא היה מיושב בתקופה הכנענית. בחפירות שנערכו במקום בתקופת המנדט הבריטי, נתגלו בשטח הכפר שרידים ארכאולוגיים רבים, ובהם שרידי כנסייה ומנזר מהתקופה הביזנטית, רצפת פסיפס ומספר קברים. הפלישה הפרסית, בתחילת המאה השביעית, הובילה להחרבת הכפר.

שטחו הכפר הבנוי היה כ-135 דונם, עם שתי שכונות מרכזיות, ביניהן נמתחו שני רחובות מרכזיים, וסביבו השתרעו עוד כ-5 קמ"ר של כרמי זיתים, טבק וגידולים אחרים. בכפר התגוררו בסוף המאה ה-19 כ-400 תושבים, ומספרם עלה ל-622 בשנת 1922. על פי סקר הכפרים שנערך בשנת 1945, הגיע מספר התושבים בכפר ל-1,130, והשטח הכפרי כלל 17,056 דונם טורקי, מתוכם 9,572 בבעלות פרטית ו-1,484 בבעלות ציבורית.. 95 אחוז מתושבי הכפר היו מוסלמים, והשאר נוצרים.

בשנת 1929, במאורעות תרפ"ט, הגן מוח'תאר הכפר הדרוזי פקיעין, עבדאללה צאלח, על יהודי פקיעין ומנע מתושבי הכפר הסמוך סוחמאתא לפגוע ביהודי הכפר. אנשי הכפר היו שותפים למרד הערבי הגדול, ובראשית 1938 הותקפה תחנת משטרה שהייתה בכפר, ואוישה בידי נוטרים ערבים, בידי עשרות אנשי כנופיות, שרצחו את מפקד המשמר, שבו את שאר השוטרים ולאחר מכן שחררו אותם. בעקבות אירוע זה הוחלט על סגירת מספר תחנות משטרה באזור. ביולי אותה שנה פשטו אנשי כנופיות מקרב תושבי הכפר על יהודי פקיעין, ותכננו להוציא להורג שני גברים יהודים שלכדו במקום. בהתערבותו של כאמיל חוסיין אפנדי ומספר מתושבי הכפר נסוגו מכוונתם, אך הכריחו את יהודי פקיעין לעקור ממקומם.

הכפר נכבש בבוקר ה-30 באוקטובר 1948 במסגרת מבצע חירם לסילוק צבא ההצלה מהגליל. בניגוד לכפרים אחרים באזורו שנכנעו ללא קרב, מסוחמאתא נורתה אש לעבר שיירת צה"ל שעברה למרגלותיו, והכפר נכבש לאחר קרב קצר על ידי כוחות מגדוד 11 של חטיבת עודד.

בתי הכפר שנותרו על תילם יושבו בעולים חדשים ובשנת 1950 פונו הבתים ונהרסו. מאוחר יותר הוקמו על אדמות הכפר היישובים חוסן, צוריאל וחלק ממעלות.

מרבית תושבי הכפר וצאצאיהם עברו ללבנון ולסוריה לאחר כיבוש הכפר, ומיעוט מתוכם עבר לכפרים סמוכים בשטח ישראל.

==לקריאה נוספת==
*זוכרות את סוחמאתא, בהוצאת "זוכרות"

==קישורים חיצוניים==

*[http://www.suhmata.com/indexh.php אתר יוצאי הכפר סוחמאתא]

==הערות שוליים==

קטגוריה:הגליל העליון: קהילות ויישובים ערביים שנחרבו במלחמת העצמאות
קטגוריה:צוריאל
בדיקת הקשה

בדיקת הקשה (באנגלית: Tap Testing) נועדה לצורך איתור בועות אוויר והפרדות בין שכבות חומר מרוכב ומבנים מתכתיים.
פטיש הקשה סטנדרטי. ניתן להשתמש בשני צדדיו לאיתור הפרדות בגדלים שונים
זוהי אחת ממגוון שיטות הבדיקה שאינן הורסות את האובייקט הנבדק, והיא מבוססת על הקשה קלה, באמצעות פטיש הקשה תקני, על האובייקט הנבדק והאזנה לצליל המתקבל.

עקרון השיטה מבוסס על הבדלים בצליל המופק בהקשה מעל בועת אוויר אל מול הצליל המופק בעת הקשה על חלק תקין, כפועל יוצא של אקוסטיקה שונה.

השיטה מיושמת בתעשייה בתחומים נרחבים.

==עקרונות השיטה ויישומיה== 
הקשה על משטח מפיקה הד קולי אחיד. לעומת זאת, בהקשה על אזור שבו יש אי רציפות או חלל ישמע הד קולי עמום או רוטט, השונה מהצליל של המשטח התקין. בודק מנוסה יכול להבחין בהבדלים הקוליים שבין אזור תקין ואזור פגום, ועל ידי הקשה זהירה, יכול גם לקבוע במידת הערכה סבירה את גבולות האזור הפגום. 

הבודק מקיש בפטיש בדיקה מיוחד (למרות שניתן להשתמש בכל חפץ צר ואטום, כגון מטבע) על קטע משטח מוגדר ומסומן מראש, במהירות גבוהה ובתדירות קבועה, ממרחק קצוב ומקשיב מקרוב לצליל המתקבל.

==מטרות הבדיקה==
הבדיקה משמשת להערכה מהירה של כל משטח הניתן לגישה, לצורך גילוי הפרדת שכבות (Delamination), היפרדות הדבקות (Debonding), או איתור חלל בחומר (Voids). במובנים רבים, מקבילות מטרות בדיקת ההקשה לשימושי בדיקה אולטרסונית בתעשייה.

כמרבית הבדיקות הלא הורסות, גם בדיקה זו משמשת לגילוי פגמים בעת תהליך הייצור, בזמן ההרכבה או בעת ביקורת תקופתית.

==אמינות==
אמינות הבדיקה בהקשה, תלויה ביכולת ובניסיון של הבודק. הבודק חייב לדעת כיצד לחפש כשלים של הדבקות מבנה, וכיצד לזהות אזורים בהם סביר שיתרחשו כשלים כאלה.

יכולת הגילוי של פגמים נמצאת ביחס הפוך לעובי המעטה הנבדק - מגבלת העובי המקסימלי של מעטים הניתנים לגילוי פגמים הוא עד 2 מ”מ. גם גודל המבנה וצורתו משפיעים על יכולת האיתור.

==יתרונות וחסרונות==
===יתרונות===
* משך בדיקה קצר.
* עלות בדיקה נמוכה (עלות חד פעמית של פטיש הקשה, ועלות הסרת החלק הנבדק).
* ניתן לבדוק חלקים מרובי צדדים וצורות מורכבות.
* ניתן לבדוק את כל סוגי ההדבקות.
* דרושה הכנה מינימלית לחלק הנבדק.

===חסרונות===
* הבדיקה תלויה רבות בכישורי הבודק ובמיומנותו.
* הבודק צריך לפעול על פי טכניקת בדיקה קבועה.
* חייבת להיות גישה אל האזור הנבדק, להבדיל מבדיקות כגון רדיוגרפיה.
* קשה לגלות פגמים קטנים (בקוטר של 1 מ"מ עד 7 מ”מ), או פגמים בעומק האובייקט.
* הבדיקה אפשרית במשטחים ישרים וברדיוסים רחבים בלבד.

קטגוריה:בדיקות
קטגוריה:תעשייה
קטגוריה:הנדסה אזרחית
צבי מאיר שטיינמץ

צבי מאיר שטיינמץ (מוכר בשם העט צבי יאיר; ה' בניסן תרע"ה, 20 במרץ 1915 - י"ב באלול ה'תשס"ה, 16 בספטמבר 2005) היה משורר עברי יהודי-הונגרי, חסיד חב"ד.

==תולדות חייו==
שטיינמץ נולד בבודפשט וגדל בכפר בריסטר שמרמורש (כיום לופוחיב שליד טיאצ'יב באוקראינה). היה בן יחיד עם שבע אחיות לאביו שלמה דב.

את רוב חינוכו קיבל ממורים בני גליציה שעברו בימי מלחמת העולם הראשונה בדרכם מערבה והשתקעו במרמורש. יותר מכולם הטביע עליו את חותמו ר' יוסלי וילנר מנדבורנה שהיה בקי בתלמוד, בתנ"ך, בדקדוק ובספרות עברית וגרמנית. תקופות קצרות למד בישיבות סלוטפינה, הלמין וגלנטה. לאחר מכן נסע להשתלם בלימודי חול בפרשבורג שבסלובקיה.

בשנת ת"ש נישא לדבורה לבית אייזנברג מדברצן. שרד את השואה בבודפשט ובשנת תש"ח (1948) עבר לגור בווינה. בשנת תשי"ב (1952) העתיק את מושבו לניו יורק שבארצות הברית.

בהגיעו לברוקלין הכיר את הרבי מנחם מנדל שניאורסון ונעשה חסיד חב"ד. האדמו"ר עודדו בכל עת לפרסם את שיריו ולהמשיך לכתוב, ואת חששו של שטיינמץ לביטול תורה ביטל הרבי באומרו כי שיריו יביאו עוד אלפים ללימוד תורה.

שטיינמץ נפטר בברוקלין ניו יורק בי"ב באלול תשס"ה (2005). הוא נקבר בחלקה הסמוכה לאוהל חב"ד לובביץ'. הותיר אחריו שלוש בנות; רבים מנכדיו משמשים כשלוחי חב"ד ברחבי תבל, ביניהם רבה הראשי של רוסיה, הרב ברל לזר.

==יצירתו==
את ספרו הראשון, "גשרים" (דברצן, הונגריה, תש"ב), הוציא לאור בימי השואה. בספר שירים ליריים, שבאחדים מהם ניכרים אותות השואה הממשמשת ובאה (אספת נמירוב, בוכה אני עליכם, מכתבו של רבנו יחיאל מנימירוב). קובץ שירים שני שלו נדפס בווינה, בשנת תשי"ב בשם "נתיב" ועל שניהם חתם בשם "בן שלמה".

שלושה קובצי שירה שלו ראו אור בארץ ישראל, מחברת שירים "על החוף" (רמת גן, תשכ"ח).

בשנת תשל"ג הוציא את "מראש צורים" (עקד, תל אביב) ובתשמ"א "מכנף הארץ", בשנת תשנ"ז יצא לאור הספר האחרון "בחביון נפש" שכלל בתוכו גם שירים שלא נדפסו עד אז. באותה הזדמנות נדפסו מחדש גם הספרים "מראש צורים" ו"מכנף הארץ" בהוצאה במתכונת של סט, כשעל כולם הוא חותם בשם צבי יאיר.

צבי יאיר שטיינמץ הוא משורר בעל נימה דתית. הסתכלותו בעולם היא של אדם מאמין. לפי ישורון קשת הוא: "משורר הממשיך את הקלאסיקה העברית בלשונו ואת רוח היהדות הצרופה בצביונו".

==לקריאה נוספת==
* לאה ברק, משירי צבי יאיר, ירושלים : משרד החינוך והתרבות - אגף החינוך הדתי, תש"ם 1980
* יהודית מנוביץ', צבי יאיר (צבי מאיר שטיינמץ), אחרון משוררי העברית בהונגריה ערב השואה - האיש ושירתו, מונוגרפיה (רמת-גן, תשס"ו)
==קישורים חיצוניים==
* 
* [http://www.daat.ac.il/daat/kitveyet/mabua/11/4.htm שירים ירושלים ושריון האימה] מתוך כתב עת מבוע (גיליון י"א), אתר דעת
* [http://www.daat.ac.il/daat/kitveyet/mabua/12/3.htm שירים שביב והכהן הגדול בקדש הקדשים] מתוך כתב עת מבוע (גיליון י"ב), אתר דעת
* 
* 

==הערות שוליים==

קטגוריה:חסידי חב"ד
קטגוריה:משוררים אמריקאים
קטגוריה:משוררים חרדים
קטגוריה:משוררים כותבי עברית
קטגוריה:רבנים חרדים אמריקאים
קטגוריה:יהודים הקבורים בבית הקברות מונטיפיורי
קטגוריה:אמריקאים שנולדו ב-1915
קטגוריה:אמריקאים שנפטרו ב-2005
סטיב ג'ורדן

סטיב ג'ורדן הוא מוזיקאי רב-כלי, מלחין ומפיק מוזיקלי מניו יורק.

ג'ורדן שימש כנגן הקלטות עבור אמנים רבים, ביניהם קית' ריצ'רדס ואריתה פרנקלין. הוא שימש כמתופף בלהקת הסאטרדיי נייט לייב והוציא תוכנית הדרכה למתופפים שנקראת הקצב כאן.

בשנת 2010, הפיק עם ג'ון מאייר את השיר "Half of My Heart" שהוקלט בהשתתפות הזמרת-יוצרת האמריקאית טיילור סוויפט, מהאלבום Battle Studies.

==קישורים חיצוניים==

* 

קטגוריה:ניו יורק: אישים
קטגוריה:מוזיקאים אמריקאים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1957
פארק באגשוט

פארק באגשוט (באנגלית: Bagshot Park) הוא ארמון מלכותי המצוי בבאגשוט בסארי שבאנגליה. הארמון משמש ביתו של הנסיך אדוארד, דוכס אדינבורו ורעייתו הדוכסית סופי.

הארמון מצוי כ-17 ק"מ דרומית לוינדזור שבברקשייר, במרחק של 75 ק"מ מפארק סאנינגהיל, שעד שנת 2004 היה מקום מגוריו של הנסיך אנדרו, דוכס יורק.

==היסטוריה==
מבנה האחוזה הראשון באתר זה נבנה בין השנים 1631–1633 כאחד מסדרה של בתים קטנים עבור המלך צ'ארלס הראשון בתכנונו ובפיקחו של האדריכל איניגו ג'ונס. המבנה שופץ על ידי סר האנס סלואון עבור המלך ויליאם הרביעי בשנת 1796 (עוד קודם להכתרתו של ויליאם, בהיותו דוכס קלארנס, אשר התגורר בבית האחוזה עד שנת 1816).

הנסיך ויליאם פרדריק, דוכס גלאוסטרשייר, אחיינו של המלך ג'ורג' השלישי התגורר במבנה, ולאחר מותו המשיכה לגור בו הנסיכה מרי, דוכסית גלאוסטרשייר עד שנת 1847.

בשנת 1860 נהרס המבנה, ובשנות ה-60 של המאה ה-19 נבנה במקום בית אחוזה חדש, בו 120 חדרים, אשר הושלם בשנת 1879. המבנה נבנה תוך רמיזות ארכיטקטוניות לסגנון בנייה הודי, ונחשב בעת הקמתו לבניין מכוער ביותר. במבנה חדש זה, אשר שימש את הנסיך ארתור, דוכס קונוט וסטראת'רן, בנה של המלכה ויקטוריה עד מותו בשנת 1942 (הדוכס לא התגורר ברציפות במבנה).

בשנות מלחמת העולם השנייה שימש המבנה כבסיס צבאי, ולאחר המלחמה עבר המבנה לידי הדוכס מאסקס.

==קישורים חיצוניים==

קטגוריה:סארי
באגשוט
גטקום פארק

גטקום פארק
גטקום פארק (באנגלית: Gatcombe Park) הוא מקום מגוריה של הנסיכה אן. הארמון ממקום במחוז גלוסטרשייר בין הכפרים מיצ'ינהמפטון ואבנינג.

==היסטוריה==
המבנה והאחוזה נרכשו על ידי המלכה אליזבת השנייה בשנת 1976 עבור בתה, הנסיכה אן ובעלה, סרן מארק פיליפס מהלורד ראב בטלר, ראש מכללת טריניטי שבקיימברידג'.

המבנה נבנה בין השנים 1771–1774 עבור אדוארד שפרד מאבן באת'. במבנה חמישה חדרי שינה גדולים, ארבעה חדרי שינה משניים, ארבעה חדרי קבלת פנים, ספרייה, חדר ביליארד וחממה, וכן מגורי משרתים. המבנה שופץ בשנת 1977 לפני שהנסיכה אן עברה לגור במבנה. בשנת 1978 נרכשה על ידי הכתר גם חוות אסטון הסמוכה. השטח הכולל של האחוזה הוא 3 קמ"ר, מהם 0.8 קמ"ר מיוערים. בשטח האחוזה אגם קטן. באחוזה נבנתה אורווה חדשה עבור סוסיה של הנסיכה.

==קישורים חיצוניים==

קטגוריה:גלוסטרשייר
גטקום
ג'ון פיליפס (זמר)

ג'ון פיליפס (נולד כג'ון אדמונד אנדרו פיליפס - John Edmund Andrew Phillips; 30 באוגוסט 1935 - 18 במרץ 2001) היה זמר, גיטריסט ופזמונאי אמריקאי. הוא ידוע כחבר בלהקת האמהות והאבות לשעבר.

==ביוגרפיה==
פיליפס נולד בקרוליינה הדרומית. אביו פרש מחיל הנחתים לאחר שזכה בבר באוקלהומה במהלך משחק פוקר, ואמו הייתה חברה משבט צ'ירוקי האינדיאני. הם נפגשו והתחתנו באוקלהומה. לפי האוטוביוגרפיה של ג'ון, אביו היה שתיין כבד והיו לו בעיות בריאותיות רבות.

כשגדל בווירג'יניה, הושפע מכוכב הקולנוע מרלון ברנדו והיה ילד "קשוח" חבר בכנופיה קטנה של נערים. הוא התקבל לקולג' המפדן בסידני בזכות מלגת אתלטיקה אבל נשר תוך זמן קצר והתחתן עם סוזן אדמס - אשתו הראשונה מתוך חמש. ביחד נולד להם ילד בשם ג'פרי וילדה בשם לורה (מקנזי פיליפס) שהתפרסמה בזכות השתתפותה בסרט "אמריקן גרפיטי".

פיליפס השתוקק להצליח בתעשיית המוזיקה ובשנות השישים המוקדמות נסע לניו יורק למצוא חוזה הקלטות. להקתו הראשונה The Journeymen הייתה שלישיית פולק. הוא פיתח את האמנות שלו בגריניץ' וילג', תוך כדי תחיית הפולק ופגש שם את חברי להקתו לעתיד - האמהות והאבות, דני דוהרטי וקאס אליוט.
בזמן שהופיע ברחבי קליפורניה עם הג'ורנימן פגש פיליפס את אשתו השנייה לעתיד מישל גיליאם. הרומן שלהם גרם להתפרקות הנישואים הראשונים שלו. ג'ון ומישל פיליפס היו נשואים מ-1962 עד 1970. הייתה להם ילדה אחת ביחד - צ'יינה פיליפס, המייסדת של הלהקה Wilson Phillips.

פיליפס היה כותב השירים העיקרי בהאמהות והאבות. אחרי שחתמו בדנהיל רקורדס, הוציאו מספר להיטים כמו: "California Dreamin'", "Monday Monday", "I Saw Her Again", "Creeque Alley".
ג'ון פיליפס גם כתב את "San Francisco", הלהיט של סקוט מקנזי מ-1967, שהפך מאוחר יותר להמנון "ילדי הפרחים".

הפופולריות של הלהקה התחרתה בזו של הביטלס ושל הרולינג סטונז. אף על פי שהלהקה התקיימה רק שנים ספורות עם חמישה אלבומי סטודיו, המוזיקה שלה מוכרת היום בתור חלק ממוזיקת הפופ הטובה במאה העשרים.

הלהקה התפרקה בעיקר בגלל קס אליוט שרצתה לצאת לקריירת סולו ובגלל בעיות אישיות של פיליפס, מישל ודני דוהרטי. הלהקה התפרקה סופית ב-1968.

ב-1985, הוא התגרש מאשתו וייט. ב-1986, הוא פרסם את האוטוביוגרפיה שלו בשם "פאפא ג'ון", שהייתה לרב-מכר.

בשנות ה-90, כשהיה פיליפס בתקופת התמכרות, בוצעה בו השתלת כבד ב-1992.

ג'ון פיליפס נפטר ב-18 במרץ 2001, בגיל 65, בלוס אנג'לס מאי ספיקת לב.

==קישורים חיצוניים==

* 

* 

קטגוריה:ערכים שבהם תבנית בריטניקה אינה מתאימה
קטגוריה:זמרים אמריקאים
קטגוריה:גיטריסטים אמריקאים
קטגוריה:חברי היכל התהילה של הרוק אנד רול
קטגוריה:אמריקאים שנולדו ב-1935

קטגוריה:אמריקאים שנפטרו ב-2001
ישראל מזמושץ'

רבי ישראל מזמושץ (1700 לערך – אפריל 1772) היה רב ומלומד גליצאי, מן המשכילים המוקדמים, מחבר "נצח ישראל" ו"נזד הדמע".

== ביוגרפיה ==
ישראל בן משה הלוי נולד בעיירה בוברקה שבגליציה המזרחית (כיום באוקראינה) והתחנך בזמושץ' (Zamość). קיבל בילדותו חינוך מקובל ולמד תורה ותלמוד, אולם התעניין גם בפילוסופיה, במתמטיקה ובאסטרונומיה, ורכש ידע בתחומים אלה מחיבורים יהודיים של ימי הביניים. נדד בין מקומות שונים בגרמניה כדי ללמוד מקצועות אלה, והתפרנס מהוראה. בשנות הארבעים של המאה השמונה עשרה התיישב בברלין ושם נתמך בידי עשירי הקהילה היהודית דניאל איציג ופייטל היינה אפרים. בין תלמידיו בברלין היה משה מנדלסון הצעיר, והוא לימד אותו פילוסופיה יהודית ומתמטיקה. לאחר מספר שנים חזר לפולין ובשנים שלפני מותו גר בברודי. עמד בקשר מכתבים עם רבנים אחרים בדורו, ובהם רבי יעקב עמדן (שו"ת שאילת יעבץ חלק ב סימנים יט-כא) ורבי שלמה חלמא.

ישראל מזמושץ' הוא מן החשובים שבמשכילים המוקדמים, ודמותו מייצגת את ההתעוררות לרציונליזם ולמדעים שהתרחשה אצל יחידים ביהדות מרכז אירופה במהלך המאה ה-18. הוא התנגד לבערות ולבורות בחכמות כלליות שאפיינו את היהודים בסביבתו ובזמנו. לפי כמה עדויות גם נרדף על רקע עמדותיו אלה. היה מראשוני המתנגדים לתנועת החסידות. התנגד גם לפלפול המוגזם שאפיין את הלמדנים והעדיף למדנות בדרך הפשט. הוא הדפיס ביסניץ את החיבור הפילוסופי "רוח חן", כחלק ממגמה של החייאת העיסוק בפילוסופיה הרציונליסטית היהודית של ימי הביניים, שבמסגרתה הודפס גם "מורה נבוכים" באותו בית דפוס.

== חיבוריו ==
* נצח ישראל (פרנקפורט על נהר אודר, תק"א 1741), על סוגיות אסטרונומיות וגאומטריות בשני התלמודים, ועל השימוש בידיעות מדעיות לפתרון קושיות בתלמוד
* אבן ישראל, שו"ת
* ארובות השמים, אסטרונומיה
* טוב הלבנון, פירוש לספר חובות הלבבות
* נזד הדמע (דיהרנפורט, תקל"ג 1773), מאמר בפרוזה מחורזת ובו ביקורת על הבערות וחוסר המוסריות בחברה היהודית, לרבות אצל הלמדנים
* פירוש ל"רוח חן", מילון פילוסופי המיוחס ליהודה אבן תיבון שיועד לסייע בהבנת מורה נבוכים (יסניץ, 1744)
* פירוש 'אוצר נחמד' לספר הכוזרי, וינה תקנ"ו (1796).

== לקריאה נוספת ==
* 
* יהודה פרידלנדר, "ר' ישראל בן משה הלוי מזאמושץ", בתוך: במסתרי הסאטירה, כרך ב' תשמ"ט, עמ' 11–110.

== קישורים חיצוניים ==

* 
* 
* 
* , , 
* [http://hebrewbooks.org/19589 טוב הלבנון], לבוב תקצ"ח 1837, באתר HebrewBooks.org
* [http://hebrewbooks.org/23855 אוצר נחמד על הכוזרי], וינה תקנ"ו 1797, באתר HebrewBooks.org
* Gad Freudenthal, [https://web.archive.org/web/20070712205634/http://www.knaw.nl/publicaties/pdf/20051069_5.pdf Hebrew Medieval Science in Zamość, ca. 1730: The Early Years of Rabbi Israel ben Moses Halevi of Zamość], in: [https://web.archive.org/web/20070804152137/http://www.knaw.nl/CFdata/publicaties/detail.cfm?boeken__ordernr=20051069 Sepharad in Ashkenaz, Medieval Knowledge and Eighteenth-Century Enlightened Jewish Discourse], Amsterdam: Royal Netherlands Academy of Arts and Sciences, 2007
* גד פרוידנטל, "[https://web.archive.org/web/20151207031056/http://hsf.bgu.ac.il/cjt/files/limud/Freudental.pdf 'נצח ישראל' או 'רצח ישראל'? : מקום המדע בחידושיו של ר' ישראל מזאמוטש על התלמוד]", לימוד ודעת במחשבה יהודית (באר-שבע: הוצאת הספרים של אוניברסיטת בן-גוריון בנגב, תשסו) עמ' 223–235
* 
* 
* 

קטגוריה:ילידי 1700
קטגוריה:רבנים פולנים
קטגוריה:רבנים גליציאנים
קטגוריה:משכילים מוקדמים
קטגוריה:נפטרים ב-1772
סמאוג

סְמַאוּג (באנגלית: Smaug; נכתב גם סמוג) הוא דרקון שמופיע בספריו של ג'.ר.ר. טולקין ובעיקר בספר "ההוביט". סמאוג ידוע כמי שהרס את העיר דייל ואת ממלכת הגמדים שבבטן ההר (ארבור). שישים שנה לאחר מכן מצא את מותו בידי בארד הקשת.

== בספר ההוביט ==
בשנת 2770, הגיעו לאוזניו של סמאוג הדרקון עוצמתה הכבירה ועושרה של ממלכת הגמדים בהר הבודד והעומד בראשה, המלך תרור. הוא תקף בפתאומיות את העיר והשמיד מן המארב את צבא הגמדים שיצא לקראתו. הגמדים ששרדו (וביניהם תורין צינת-אלון) נמלטו לכל רוח. לאחר מכן סמאוג קיבץ את כל הזהב שמצא בעיר המסמוכה דייל, למרבץ אדיר באולם הראשי, עליו נהג לשכב. בשנים שלאחר מכן נהג סמאוג לתקוף ולטרוף בני אדם מהעיר דייל, עד שנחרבה עד ליסוד. מאז שכב סמאוג ללא מעש על הזהב במשך 60 שנה. 

בשנת 2941 תורין (בנו של תריין ונכדו של תרור) חזר להר עם תריסר גמדים וההוביט בילבו בגינס כדי לנסות להחזיר את האוצר לידיהם. לאחר הרפתקאות רבות הגיעה החבורה לחורבות העיר. דרך דלת סודית שמובילה להר, נכנס ההוביט בילבו למעונו של סמאוג. לאחר שהצליח לגנוב גביע מהאוצר, סמאוג התעורר וכמעט חיסל את בילבו. סמאוג ביהירותו התרברב בשריון שלבטנו, העשוי כסף טהור. אולם בילבו הבחין כי בצדו השמאלי, באזור הלב, השריון הותיר חשופה את בטנו של סמאוג. בילבו אץ לסיפר לגמדים על הרפתקאתו הנוראה. קיכלי זקן אחד שמע על עקב האכילס שזיהה בילבו ועף לעיר האגם. 

בינתיים סמאוג יצא כדי להרוג את בילבו והגמדים, אך נכשל. הוא לכד אותם בתוך המעבר הסודי. מתוך דבריו של בילבו (שדיבר על "משיט החביות") הסיק סמאוג כי החבורה נעזרה באנשי עיר האגם כדי להטריד אותו. הוא עף אליה והחל להחריבה, ולאחר קרב קצר כל חיילי העיר ברחו מלבד מנהיגם ברד, נצר למלכי דייל הקדומים. אז הגיע הקיכלי ואמר לברד את אשר שמע במרומי ההר. ברד ראה את הקשקש החסר וירה בקשתו את החץ השחור האחרון שנותר לו לעבר נקודת התורפה של סמאוג, והוא צלל אל האגם ברעש אדיר.

==בסרט ההוביט==
בטרילוגיית סרטי ההוביט מוצג סמאוג כויברן, סוג של דרקון באגדות האנגליות. זאת בניגוד לתיאורו בספר כ"תולעת", סוג של דרקון גרמאני . 

== קישורים חיצוניים ==

*[http://lotr.wikia.com/wiki/Smaug סמאוג] בוויקיה של שר הטבעות
==הערות שוליים==

סמאוג